
Okresný súd Vranov nad Topľou 7P/135/2025 8825202098 12. 12. 2025 JUDr. Martina Melníková ECLI:SK:OSVT:2025:8825202098.2
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Martinou Melníkovou v právnej veci starostlivosti súdu o maloletého A. B., nar. XX.XX.XXXX, bytom pri matke, zastúpený kolíznym opatrovníkom Úradom práce, sociálnych vecí a rodiny vo Vranove nad Topľou, oddelenie sociálnoprávnej ochrany detí a sociálnej kurately, so sídlom Námestie slobody 5, Vranov nad Topľou, na návrh matky: B. C., nar. XX.XX.XXXX, bytom D. XXX, za účasti otca mal. dieťaťa: B. B., nar. XX.XX.XXXX, bytom D. XXX, o návrhu na zvýšenie výživného pre maloleté dieťa, t a k t o rozhodol: I. Súd z v e r u j e mal. A. B., nar. XX.XX.XXXX do osobnej starostlivosti matky. Obaja rodičia sú oprávnení dieťa zastupovať a spravovať jeho majetok. II. Otec sa z a v ä z u j e platením výživného na mal. A. B., nar. XX.XX.XXXX mesačne sumou 100,– eur od 01.05.2025, ktoré je splatné vždy do 15., dňa toho ktorého mesiaca vopred matke. III. Dlžné výživné za obdobie od 01.05.2025 do 30.11.2025 vo výške 520,– eur je otec p o v i n n ý uhradiť matke v lehote 3 mesiacov od právoplatnosti dohto rozhodnutia. IV. V prevyšujúcej časti súd návrh matky na určenie výživného zamieta. V. Žiaden z účastníkov n e m á nárok na náhradu trov konania. odôvodnenie: 1.Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2.Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Rozsudky o výživnom sú vykonateľné doručením.
Ak povinný dobrovoľne nesplní peňažnú povinnosť, ktorú mu ukladá vykonateľné rozhodnutie, oprávnený môže podať návrh na vykonanie exekúcie podľa ustanovení § 38 a nasl. zákona č.233/1995 Z.z. Exekučného poriadku. Ak povinný dobrovoľne nesplní povinnosť, ktorú mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na výkon rozhodnutia podľa ustanovení § 370 a nasl. Civilného mimosporového poriadku.

